Môj zákon (úvaha)

Pri rozmýšľaní o tom, aký zákon vytvoriť som pozrel von oknom a uvedomil si, aká je momentálne situácia na Slovensku v oblasti životného prostredia. Ihneď sa mi vynorili všetky tie správy z internetu (aj zo sveta) o plastoch, o znečistených oceánoch a pod. Preto by som podporil novo vznikajúce firmy a organizácie, ktoré majú jasné výkonnostné enviromentálne ciele. V tomto zákone by šlo hlavne o finančnú a vecnú pomoc, ktorú by mohla dostať každá firma/organizácia zaoberajúca sa touto problematikou. Každá firma/organizácia na získanie práva na vyššie spomínanú pomoc, potrebuje požiadať o to na príslušnom úrade a tam sa predstaviť, preskúmať a predložiť papiere o jej nápade a budúcom pláne, ktorý musí byť vymedzený na istú oblasť SR a daná firma musí spolupracovať s firmami jej podobnými. Týmto spôsobom sa musí vytvoriť sieť firiem, ktoré si budú pomáhať ale zároveň bude vznikať konkurencia a rivalita. Firmy, ktoré by spĺňali kritéria majú právo na finančnú pomoc od štátu. Čiastka, ktorú by potencionálne firmy dostali by sa odvíjala od veľkosti firemného plánu, ktorý predložili. V tomto prípade si bude treba dávať pozor na firmy a organizované skupiny, ktoré by túto pomoc zneužívali vo svoj prospech. Na zabezpečenie správneho užívania tejto pomoci by sa vytvorili špecifické kontroly aj s policajnou pomocou.